Plāteri
Šis raksts ir par dzimtu. Par ciemu Salas novadā skatīt rakstu Plāteri (ciems). Plāteri jeb par Plāteriem saukti dzimtkungi no Brēles (vācu: von dem Broele, genannt Plater), pēc 1803. gada Plāteri-Zībergi (poļu: Plater-Zyberk), ir sena vācbaltiešu dzimta, kas 14.—15. gadsimtā ieceļojusi Livonijā un vēlāk izplatījusies arī Lietuvā, Polijā un Krievijā. Plāteri līdzās Hodkevičiem, Sapegām, Borhiem un Hilzeniem bija lielākie zemes īpašnieki Latgalē un Sēlijā.